Willy Claes
Store norske leksikon,Historie,Verdens historie og samtidshistorie,Europa,Belgias historie,Belgias samtidshistorie
Willy Claes er en belgisk politiker som tilhører den flamske delen av det belgiske sosialistpartiet.
Claes var medlem av nasjonalforsamlingen fra 1968. Han hadde flere regjeringsposter mellom 1972 og 1974, 1977 til 1981 og 1988 til 1994, blant annet var han økonomiminister i periodene 1973 til 1974, 1977 til 1981 og 1988 til 1991, visestatsminister periodene 1979 til 1981 og 1988 til 1994, og utenriksminister fra 1991 til 1994.I 1994 ble han generalsekretær i NATO, men måtte trekke seg i 1995 etter avsløringer om korrupsjon i forbindelse med kjøp av helikoptre til det belgiske forsvaret, den såkalte Agusta-skandalen. Claes benektet å ha kjent til forholdene, men ble likevel i 1998 dømt til tre års betinget fengsel for korrupsjon. I alt tolv belgiske politikere ble dømt i saken. Les mer i Store norske leksikon sosialistiske partier Belgias politiske system Belgias samtidshistorie NATO Agusta